Číslo: 10726-39210/47-5/2023

**SPRÁVA O ENVIRONMENTÁLNEJ KONTROLE**

**č. 40/2023/Čič/Z**

Slovenská inšpekcia životného prostredia, Inšpektorát životného prostredia Banská Bystrica, Odbor integrovaného povoľovania a kontroly (ďalej len „SIŽP“), ako príslušný odborný kontrolný orgán – orgán štátneho dozoru podľa § 9 ods. 1 písm. a) a § 10 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a podľa § 32 ods. 1 písm. d) zákona č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov (ďalej len „zákon o IPKZ“) vykonala environmentálnu kontrolu (ďalej len „kontrola“) podľa § 34 ods. 1 zákona o IPKZ. Počas kontroly a pri vypracovaní správy o kontrole sa postupovalo podľa zákona o IPKZ.

1. **Kontrola**

Typ kontroly: § 34 ods. 6 zákona o IPKZ

Podnet: Nie

Výsledok: § 35 ods. 1 zákona o IPKZ - Súlad

Odstúpené: Nie

1. **Orgán štátneho dozoru**

Inšpektor: RNDr. Anna Čičmancová, číslo preukazu: 777

Telefón: 048/471 96 56

Elektronická adresa: anna.cicmancova@sizp.sk

Inšpektor: Mgr. Branislav Beňovič, číslo preukazu: 709

Telefón: 048/471 96 56

Elektronická adresa: branislav.benovic@sizp.sk

**B.1. Prizvaná osoba**

Organizácia: -

Adresa: -

Zástupca: - Funkcia: -

Telefón: -

Elektronická adresa: -

1. **Prevádzkovateľ**

Názov podľa OR: SPOHYPO Rimavská Sobota, a.s.

Adresa sídla: Kľačany, 979 01 Rimavská Sobota

IČO: 31 576 788

Kontrola oznámená: 16. 10. 2023 Spôsob: Telefonicky

Zástupca: Bc. Michael Miklo - predseda predstavenstva

Elektronická adresa: vyroba@spohypo.sk

Telefón: 0918 399 503

Zástupca: Marian Miklo – podpredseda predstavenstva

Elektronická adresa: m.miklo@spohypo.sk

Telefón: 0905 642 228

Zástupca: Ing. Róbert Bitala - ekonóm spoločnosti

Elektronická adresa: bitala@spohypo.sk

Telefón: 0915 998 348

1. **Prevádzka**

Názov: Stredisko Sever – chov hydiny (mládok a nosníc)

Adresa prevádzky: Košická cesta parc. č. 2903/211, k.ú. Rimavská Sobota, 979 01 Rimavská Sobota

Variabilný symbol: 740050103

Integrované povolenie: 1081/201/2003/OIPK/Pe č. r. 74 005 01 03

Vydané: 28.4.2004

Projektovaná kapacita: 15 570 ks hydiny

Kategória: 6.6. a) Intenzívny chov hydiny alebo ošípaných s miestom pre viac ako 40 000 ks hydiny

1. **Časová os**

Predchádzajúce kontrolované obdobie: 28.2.2018 – 6.8.2019

Posledná kontrola: 6.8.2019

Kontrolované obdobie: 1.1.2022 – 17.10.2023

Začatie kontroly: 17.10.2023

Prvé miestne zisťovanie: 17.10.2023

Vypracovanie správy: 24.10.2023

Doručenie správy: Deň prevzatia doporučenej zásielky s doručenkou

1. **Vykonané úkony**

Fotodokumentácia: Nie Počet snímok:

Videodokumentácia: Nie

Odňatie prvopisov: Nie

Odobraté vzorky: Nie

Meranie emisií: Nie

Iné: -

1. **Zameranie kontroly - opis**

Kontrola bola podľa § 34 os. 1 zákona o IPKZ zameraná na zisťovanie dodržiavania podmienok integrovaného povolenia a zisťovanie, či nedošlo k zmene okolností, ktoré môžu viesť k zmene povolenia. Kontrolu vykonali inšpektori odboru integrovaného povoľovania a kontroly (OIPK). Inšpekcia v zmysle § 36 ods. 1 v sprievode povereného zamestnanca prevádzkovateľa vykonala kontrolu prevádzkových priestorov kontrolovaného subjektu, nahliadla do jeho prevádzkovej evidencie a dokladov na zdokumentovanie stavu veci na mieste.

1. **Stav prevádzky v čase miestneho zisťovania – opis**

Prevádzka slúži na chov nosníc na podstielke technológiou automatických znáškových hniezd za účelom produkcie a zberu konzumných vajec na ľudskú spotrebu, na technické účely a ďalšie spracovanie. Chov je zabezpečený v jednom ustajňovacom objekte s projektovanou kapacitou 15 570 ks hydiny. Úžitková plocha haly s uplatňovanou technológiou automatických znáškových hniezd (podstieľkový chov hydiny) 2112 m2 zabezpečuje ustajňovaciu kapacitu nosníc v počte 7 ks/m2. Počet dní využitia prevádzky je 365 dní v roku čo predstavuje cca 8760 prevádzkových hodín s počtom chovných cyklov 1 až 2 ročne. Vody z dezinfekcie haly sú sústreďované vo vodonepriepustnej žumpe o objeme 17,6 m3. Do žumpy zaúsťujú aj splaškové vody zo sociálnej vybavenosti haly slúžiacej pre obsluhu. Prevádzka je vybavená nechladeným kafilérnym boxom.

V čase kontroly bolo zistené, že prevádzkovateľ nevykonáva chov nosníc.

1. **Použité podklady**

Integrované povolenie v znení jeho neskorších zmien.

1. **Kontrolné zistenia**

*1. kontrolovaná podmienka integrovaného povolenia) kapitola* *1. Opatrenia na ochranu ovzdušia, vody a pôdy a technické zariadenia na ochranu ovzdušia, vody a pôdy v prevádzke, všeobecné podmienky, ods. 1.2 Všeobecné podmienky, bod 1.2.2 Všetky plánované zmeny charakteru alebo fungovania prevádzky, alebo jej rozšírenie, ktoré môže mať dôsledky na životné prostredie, alebo významný negatívny vplyv na človeka, budú podliehať integrovanému povoleniu a tieto zmeny musia byť inšpekcii vopred ohlásené.*

Zistený stav: Dodržaná

Opis: Áno

Prevádzkovateľ listom zo dňa 8.6.2021 oznámil inšpekcii, že od októbra 2020 v prevádzke nemá naskladnené nosnice a že ich naskladnenie vykoná podľa podmienok na trhu, resp. podľa dopytu po vajíčkach z podstieľkového chovu.

*2. kontrolovaná podmienka integrovaného povolenia) kapitola 1. Opatrenia na ochranu ovzdušia, vody a pôdy a technické zariadenia na ochranu ovzdušia, vody a pôdy v prevádzke, všeobecné podmienky, ods. 1.2 Všeobecné podmienky, bod* *1.2.11 Prevádzkovateľ zamedzí vstup nepovolaných osôb do objektu.*

Zistený stav: Dodržaná

Opis: Áno

Chovná hala je situovaná v areáli, ktorý je zabezpečený oplotením a funkčnou uzamykateľnou bránou, čím je zabezpečené zamedzenie vstupu nepovolaných osôb.

*3. kontrolovaná podmienka integrovaného povolenia) kapitola 1. Opatrenia na ochranu ovzdušia, vody a pôdy a technické zariadenia na ochranu ovzdušia, vody a pôdy v prevádzke, všeobecné podmienky, ods. 1.2 Všeobecné podmienky, bod* *1.2.13 Prevádzkovateľ vykoná minimálne jedenkrát týždenne vizuálnu kontrolu stavu žumpy na sústreďovanie odpadových vôd. Výška hladiny nesmie prekročiť viac ako 2/3 obsahu žumpy. Na základe vizuálnej kontroly zabezpečí vyčerpanie obsahu žumpy a jeho zneškodnenie u oprávnenej osoby na základe hospodárskej zmluvy.*

Zistený stav: Dodržaná

Opis: Áno

Kontrolou bolo zistené, že žumpa bola prázdna.

*4. kontrolovaná podmienka integrovaného povolenia) kapitola* *1. Opatrenia na ochranu ovzdušia, vody a pôdy a technické zariadenia na ochranu ovzdušia, vody a pôdy v prevádzke, všeobecné podmienky, ods. 1.6 Technicko – prevádzkové podmienky, bod 1.6.17 Prevádzkovateľ je povinný realizovať vyčistenie hál a vyhrnutie trusu vždy po skončení kŕmneho cyklu. Prevádzkovateľ nesmie skladovať a spracovávať trus na prevádzke.*

Zistený stav: Dodržaná

Opis: Áno

Po poslednom chovnom cykle boli vykonané dezinfekčné práce a čistenie chovnej haly. V čase kontroly bola hala prázdna, čistá a neboli v nej uložené žiadne odpady.

*5. kontrolovaná podmienka integrovaného povolenia) kapitola* *1. Opatrenia na ochranu ovzdušia, vody a pôdy a technické zariadenia na ochranu ovzdušia, vody a pôdy v prevádzke, všeobecné podmienky, ods. 1.7 Podmienky pre skladovanie a manipuláciu so znečisťujúcimi látkami, bod 1.7.2 Prevádzkovateľ je povinný udržiavať v čistom stave spevnené manipulačné plochy, kde dochádza k manipulácii s exkrementami a čistiť vnútropodnikové komunikácie.*

Zistený stav: Dodržaná

Opis: Áno

Kontrolou bolo zistené, že priestory chovnej haly, plôch, kde dochádza k manipulácii s exkrementami, boli čisté.

1. **Prílohy správy** Nie
2. **Zhodnotenie dodržania podmienok povolenia**

Dodržané

* Podmienky kapitola 1. Opatrenia na ochranu ovzdušia, vody a pôdy a technické zariadenia na ochranu ovzdušia, vody a pôdy v prevádzke, všeobecné podmienky, ods. 1.2 Všeobecné podmienky - bod 1.2.2, 1.2.11, 1.2.13
* Podmienky kapitola 1. Opatrenia na ochranu ovzdušia, vody a pôdy a technické zariadenia na ochranu ovzdušia, vody a pôdy v prevádzke, všeobecné podmienky, ods. 1.6 Technicko – prevádzkové podmienky - bod 1.6.17
* Podmienky kapitola 1. Opatrenia na ochranu ovzdušia, vody a pôdy a technické zariadenia na ochranu ovzdušia, vody a pôdy v prevádzke, všeobecné podmienky, ods. 1.7 Podmienky pre skladovanie a manipuláciu so znečisťujúcimi látkami - bod 1.7.2

1. **Záver – celkové zhodnotenie**

Prevádzkovateľ na prevádzke Stredisko Sever – chov hydiny (mládok a nosníc) toho času nevykonáva žiadnu činnosť. Naskladnenie nosníc vykoná podľa podmienok na trhu, resp. podľa dopytu po vajíčkach z podstieľkového chovu.

Z kontrolných zistení vyplýva, že kontrolované podmienky integrovaného povolenia boli dodržané. V čase kontroly neboli v chovnej hale ani v rámci areálu (manipulačné plochy, žumpa, kafilérny box) zaznamenané skutočnosti, ktoré by mohlo nežiaduco ovplyvniť kvalitu životného prostredia.

1. **Podpisy**

Za SIŽP: RNDr. Anna Čičmancová .............................................

Mgr. Branislav Beňovič .............................................